**Textul narativ literar**

*Încet, ajutându-se de baston, se îndreptă spre cărarea ce ducea în sat, cu o ultimă slabă speranţă că poate încă era binevenită acolo. La marginea poienii, copilaşii se zbenguiau în ţărâna acoperită cu muşchi, plini de ace de pin din cap până-n picioare. Kira zâmbi. Îi cunoştea pe toţi. Băieţelul cu păr bălai al prietenei mamei... Îşi amintea naşterea lui, cu două veri în urmă. Şi fetiţa a cărei soră geamănă murise... Era mai mică decât băieţelul blond, de-abia începuse să umble, dar chicotea şi ţipa laolaltă cu ceilalţi, jucându-se leapşa. Se încăierau, se plesneau şi se pocneau unii pe alţii, se jucau cu beţe şi îşi agitau pumnişorii. Kira îşi aminti de tovarăşii ei de joacă din copilărie, care se luau şi ei la trântă, pregătindu-se pentru luptele adevărate ale vieţii de adult. Ea nu se putuse juca niciodată din cauza piciorului, doar se uitase la ei cu invidie.*

(Lois Lowry – Făuritoarea de albastru)

A. Completează spaţiile punctate cu informaţiile cerute:

1. Transcrie un indice temporal şi unul spaţial:

................................................................................................................................................

2. Numeşte modul de expunere dominant în fragment.

...................................................................................................................................................

3. Indică tema textului.

...................................................................................................................................................

4. Formulează două idei principale/secundare din text.

....................................................................................................................................................

5. Transcrie două grupuri de cuvinte cu caracter descriptiv.

......................................................................................................................................................

6. Scrie numele unui joc prezent în text.

......................................................................................................................................................

B. Citeşte fiecare afirmaţie şi încercuieşte litera **A**, dacă o consideri adevărată sau litera **F**, dacă o consideri falsă:

1. A F fragmentul aparţine unui text nonliterar.

2. A F Naratorul povesteşte la persoana I.

3. A F Naratorul este personaj al acţiunii.

4. A F Acţiunea este redată prin verbe de mişcare.

5. A F Kira nu se putea juca din cauza piciorului.

C. Scrie o compunere de 80 – 100 de cuvinte în care să relatezi o întâmplare reală sau imaginară petrecută la o întâlnire cu prietenii într-o poieniţă.